《葛仙坛》
明代·黄拱寅

探奇载酒兴偏赊，指点仙踪物外誇。青似朱明台畔草，芳馀勾外县中花。

闲身赢得频支杖，近阪还堪学种瓜。试问遗丹今在否，怜余同是野人家。

作者简介：黄拱寅，字应晖。增城人。梦说孙。贡生。明熹宗天启时官光禄寺署丞。著有《濠上》、《罗浮》、《南都》、《麻姑》、《寄寄斋》及《燕台》诸稿。清康熙《增城县志》卷八有传。